


	Európai Parlament
2019-2024
	[image: EP logo RGB_Mute]



ELFOGADOTT SZÖVEGEK

[bookmark: TANumber]P9_TA(2024)0279
2022. évi mentesítés: az EU általános költségvetése - (9., 10. és 11.) EFA
[bookmark: DocNumber]
[bookmark: Commission]Költségvetési Ellenőrző Bizottság
[bookmark: PE]PE753.512
[bookmark: Sujet][bookmark: References]1. Az Európai Parlament 2024. április 11-i határozata a kilencedik, tizedik és tizenegyedik Európai Fejlesztési Alap 2022. évi pénzügyi évre szóló költségvetésének végrehajtására vonatkozó mentesítésről (2023/2183(DEC))
[bookmark: TextBodyBegin]Az Európai Parlament,
–	tekintettel a kilencedik, tizedik és tizenegyedik Európai Fejlesztési Alap 2022. évi pénzügyi évre vonatkozó pénzügyi kimutatásaira, valamint bevételi és kiadási kimutatásaira (COM(2023)0392 – C9-0302/2023),
–	tekintettel az Európai Fejlesztési Alapokkal kapcsolatos pénzügyi információkra (COM(2023)0392),
–	tekintettel a Számvevőszéknek a kilencedik, tizedik és tizenegyedik Európai Fejlesztési Alap által támogatott tevékenységekről szóló, a 2022. évi pénzügyi évre vonatkozó éves jelentésére, a Bizottság válaszaival együtt[footnoteRef:1], [1:  	HL C, C/2023/103., 2023.10.4.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés (EUMSZ) 287. cikke szerinti megbízhatósági nyilatkozatára[footnoteRef:2], [2:  	HL C, C/2023/109., 2023.10.12.] 

–	tekintettel az Európai Fejlesztési Alapok 2022. évi pénzügyi évre vonatkozó tevékenységeinek végrehajtására vonatkozóan a Bizottságnak adandó mentesítésről szóló, 2024. február 22-i tanácsi ajánlásokra (05889/2024 – C9-0123/2024, 05891/2024 – C9-0122/2024, 05892/2024 – C9-0124/2024),
–	tekintettel a Bizottság által benyújtott, a 2021. évi pénzügyi évre vonatkozó mentesítés nyomon követéséről szóló jelentésre (COM(2023)0384),
–	tekintettel az egyrészről az afrikai, karib-tengeri és csendes-óceáni államok (AKCS), másrészről az Európai Közösség és tagállamai közötti, 2000. június 23-án Cotonouban (Benin) aláírt[footnoteRef:3] és 2010. június 22-én Ouagadougouban (Burkina Faso) módosított partnerségi megállapodásra[footnoteRef:4], [3:  	HL L 317., 2000.12.15., 3. o.]  [4:  	HL L 287., 2010.11.4., 3. o.] 

–	tekintettel az Európai Unió és a tengerentúli országok és területek társulásáról szóló, 2013. november 25-i 2013/755/EU tanácsi határozatra („tengerentúli társulási határozat”)[footnoteRef:5], [5:  	HL L 344., 2013.12.19., 1. o.] 

–	tekintettel az Európai Unió és a tengerentúli országok és területek közötti, az egyrészről az Európai Unió, másrészről Grönland és a Dán Királyság közötti kapcsolatokat is magában foglaló társulásról szóló, 2021. október 5-i (EU) 2021/1764 tanácsi határozatra („a Grönlandra is kiterjedő tengerentúli társulásról szóló határozat”)[footnoteRef:6], [6:  	HL L 355., 2021.10.7., 6. o.] 

–	tekintettel a negyedik AKCS–EK egyezmény második pénzügyi jegyzőkönyve keretében nyújtott közösségi támogatás finanszírozásáról és igazgatásáról szóló, a tagállamok kormányainak a Tanács keretében ülésező képviselői között 1995. december 20-án létrejött belső megállapodás[footnoteRef:7] 33. cikkére, [7:  	HL L 156., 1998.5.29., 108. o.] 

–	tekintettel a tagállamok kormányainak a Tanács keretében ülésező képviselői közötti, a 2000. június 23-i, Cotonouban (Benin) aláírt, az afrikai, karibi és csendes-óceáni országok, valamint az Európai Közösség és tagállamai közötti partnerségi megállapodás pénzügyi jegyzőkönyve alapján nyújtandó közösségi támogatás finanszírozásáról és adminisztrációjáról, továbbá az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló, 2000. szeptember 18-i belső megállapodás[footnoteRef:8] 32. cikkére, [8:  	HL L 317., 2000.12.15., 355. o.] 

–	tekintettel az Európai Unió tagállamai kormányainak a Tanács keretében ülésező képviselői közötti, az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az EUMSZ negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló, 2013. június 24-i és 2013. június 26-i belső megállapodás[footnoteRef:9] 11. cikkére, [9:  	HL L 210., 2013.8.6., 1. o.] 

–	tekintettel az EUMSZ 319. cikkére,
–	tekintettel a negyedik AKCS–EU egyezmény értelmében folytatott fejlesztési finanszírozási együttműködésre vonatkozó, 1998. június 16-i pénzügyi szabályzat[footnoteRef:10] 74. cikkére, [10:  	HL L 191., 1998.7.7., 53. o.] 

–	tekintettel a kilencedik Európai Fejlesztési Alapra vonatkozó, 2003. március 27-i pénzügyi szabályzat[footnoteRef:11] 119. cikkére, [11:  	HL L 83., 2003.4.1., 1. o.] 

–	tekintettel a 10. Európai Fejlesztési Alapra alkalmazandó pénzügyi szabályzatról szóló, 2008. február 18-i 215/2008/EK tanácsi rendelet[footnoteRef:12] 50. cikkére, [12:  	HL L 78., 2008.3.19., 1. o.] 

–	tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendelet[footnoteRef:13] 48. cikkére, [13:  	HL L 58., 2015.3.3., 17. o.] 

–	tekintettel a 11. Európai Fejlesztési Alapra alkalmazandó pénzügyi szabályzatról és az (EU) 2015/323 rendelet hatályon kívül helyezéséről szóló, 2018. november 26-i (EU) 2018/1877 tanácsi rendelet[footnoteRef:14] 44. cikkére, [14:  	HL L 307., 2018.12.3., 1. o.] 

–	tekintettel eljárási szabályzata 99. cikkére és 100. cikke harmadik franciabekezdésére, valamint V. mellékletére,
–	tekintettel a Fejlesztési Bizottság véleményére,
–	tekintettel a Költségvetési Ellenőrző Bizottság jelentésére (A9-0110/2024),
1.	mentesítést ad a Bizottság számára a kilencedik, tizedik és tizenegyedik Európai Fejlesztési Alap 2022. évi pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Számvevőszéknek és az Európai Beruházási Banknak, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc161395213][bookmark: _Toc161925957]2. Az Európai Parlament 2024. április 11-i határozata a kilencedik, tizedik és tizenegyedik Európai Fejlesztési Alap 2022. évi pénzügyi évre vonatkozó elszámolásának lezárásáról (2023/2183(DEC))
Az Európai Parlament,
–	tekintettel a kilencedik, tizedik és tizenegyedik Európai Fejlesztési Alap 2022. évi pénzügyi évre vonatkozó pénzügyi kimutatásaira, valamint bevételi és kiadási kimutatásaira (COM(2023)0392 – C9-0302/2023),
–	tekintettel az Európai Fejlesztési Alapokkal kapcsolatos pénzügyi információkra (COM(2023)0392),
–	tekintettel a Számvevőszéknek a kilencedik, tizedik és tizenegyedik Európai Fejlesztési Alap által támogatott tevékenységekről szóló, a 2022. évi pénzügyi évre vonatkozó éves jelentésére, a Bizottság válaszaival együtt[footnoteRef:15], [15:  	HL C, C/2023/103., 2023.10.4.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés (EUMSZ) 287. cikke szerinti megbízhatósági nyilatkozatára[footnoteRef:16], [16:  	HL C, C/2023/109., 2023.10.12.] 

–	tekintettel az Európai Fejlesztési Alapok 2022. évi pénzügyi évre vonatkozó tevékenységeinek végrehajtására vonatkozóan a Bizottságnak adandó mentesítésről szóló, 2024. február 22-i tanácsi ajánlásokra (05889/2024 – C9-0123/2024, 05891/2024 – C9-0122/2024, 05892/2024 – C9-0124/2024),
–	tekintettel a Bizottság által benyújtott, a 2021. évi pénzügyi évre vonatkozó mentesítés nyomon követéséről szóló jelentésre (COM(2023)0384),
–	tekintettel az egyrészről az afrikai, karib-tengeri és csendes-óceáni államok (AKCS), másrészről az Európai Közösség és tagállamai közötti, 2000. június 23-án Cotonouban (Benin) aláírt[footnoteRef:17] és 2010. június 22-én Ouagadougouban (Burkina Faso) módosított partnerségi megállapodásra[footnoteRef:18], [17:  	HL L 317., 2000.12.15., 3. o.]  [18:  	HL L 287., 2010.11.4., 3. o.] 

–	tekintettel az Európai Unió és a tengerentúli országok és területek társulásáról szóló, 2013. november 25-i 2013/755/EU tanácsi határozatra („tengerentúli társulási határozat”)[footnoteRef:19], [19:  	HL L 344., 2013.12.19., 1. o.] 

–	tekintettel az Európai Unió és a tengerentúli országok és területek közötti, az egyrészről az Európai Unió, másrészről Grönland és a Dán Királyság közötti kapcsolatokat is magában foglaló társulásról szóló, 2021. október 5-i (EU) 2021/1764 tanácsi határozatra („a Grönlandra is kiterjedő tengerentúli társulásról szóló határozat”)[footnoteRef:20], [20:  	HL L 355., 2021.10.7., 6. o.] 

–	tekintettel a negyedik AKCS–EK egyezmény második pénzügyi jegyzőkönyve keretében nyújtott közösségi támogatás finanszírozásáról és igazgatásáról szóló, a tagállamok kormányainak a Tanács keretében ülésező képviselői között 1995. december 20-án létrejött belső megállapodás[footnoteRef:21] 33. cikkére, [21:  	HL L 156., 1998.5.29., 108. o.] 

–	tekintettel a tagállamok kormányainak a Tanács keretében ülésező képviselői közötti, a 2000. június 23-i, Cotonouban (Benin) aláírt, az afrikai, karibi és csendes-óceáni országok, valamint az Európai Közösség és tagállamai közötti partnerségi megállapodás pénzügyi jegyzőkönyve alapján nyújtandó közösségi támogatás finanszírozásáról és adminisztrációjáról, továbbá az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló, 2000. szeptember 18-i belső megállapodás[footnoteRef:22] 32. cikkére, [22:  	HL L 317., 2000.12.15., 355. o.] 

–	tekintettel az Európai Unió tagállamai kormányainak a Tanács keretében ülésező képviselői közötti, az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az EUMSZ negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló, 2013. június 24-i és 2013. június 26-i belső megállapodás[footnoteRef:23] 11. cikkére, [23:  	HL L 210., 2013.8.6., 1. o.] 

–	tekintettel az EUMSZ 319. cikkére,
–	tekintettel a negyedik AKCS–EU egyezmény értelmében folytatott fejlesztési finanszírozási együttműködésre vonatkozó, 1998. június 16-i pénzügyi szabályzat[footnoteRef:24] 74. cikkére, [24:  	HL L 191., 1998.7.7., 53. o.] 

–	tekintettel a kilencedik Európai Fejlesztési Alapra vonatkozó, 2003. március 27-i pénzügyi szabályzat[footnoteRef:25] 119. cikkére, [25:  	HL L 83., 2003.4.1., 1. o.] 

–	tekintettel a 10. Európai Fejlesztési Alapra alkalmazandó pénzügyi szabályzatról szóló, 2008. február 18-i 215/2008/EK tanácsi rendelet[footnoteRef:26] 50. cikkére, [26:  	HL L 78., 2008.3.19., 1. o.] 

–	tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendelet[footnoteRef:27] 48. cikkére, [27:  	HL L 58., 2015.3.3., 17. o.] 

–	tekintettel a 11. Európai Fejlesztési Alapra alkalmazandó pénzügyi szabályzatról és az (EU) 2015/323 rendelet hatályon kívül helyezéséről szóló, 2018. november 26-i (EU) 2018/1877 tanácsi rendelet[footnoteRef:28] 44. cikkére, [28:  	HL L 307., 2018.12.3., 1. o.] 

–	tekintettel eljárási szabályzata 99. cikkére és 100. cikke harmadik franciabekezdésére, valamint V. mellékletére,
–	tekintettel a Fejlesztési Bizottság véleményére,
–	tekintettel a Költségvetési Ellenőrző Bizottság jelentésére (A9-0110/2024),
1.	jóváhagyja a kilencedik, tizedik és tizenegyedik Európai Fejlesztési Alap 2022. évi pénzügyi évre vonatkozó elszámolásának lezárását;
2.	utasítja elnökét, hogy továbbítsa ezt a határozatot a Tanácsnak, a Bizottságnak, a Számvevőszéknek és az Európai Beruházási Banknak, és gondoskodjon az Európai Unió Hivatalos Lapjában (L sorozat) való közzétételéről.


[bookmark: _Toc161395214][bookmark: _Toc161925958]3. Az Európai Parlament 2024. április 11-i állásfoglalása a kilencedik, tizedik és tizenegyedik Európai Fejlesztési Alap 2022. évi pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2183(DEC))
Az Európai Parlament,
–	tekintettel a kilencedik, tizedik és tizenegyedik Európai Fejlesztési Alap 2022. évi pénzügyi évre szóló költségvetésének végrehajtására vonatkozó mentesítésről szóló határozatára,
–	tekintettel az Európai Számvevőszék 35/2018. számú különjelentésére,
–	tekintettel eljárási szabályzata 99. cikkére és 100. cikke harmadik franciabekezdésére, valamint V. mellékletére,
–	tekintettel a Fejlesztési Bizottság véleményére,
–	tekintettel a Költségvetési Ellenőrző Bizottság jelentésére (A9-0110/2024),
A.	mivel az Európai Unió működéséről szóló szerződés 208–211. cikkében említett uniós fejlesztési együttműködés az Egyesült Nemzetek Szervezete 2030-ig tartó időszakra vonatkozó fenntartható fejlődési menetrendje (a továbbiakban: a 2030-ig tartó időszakra vonatkozó menetrend) és annak fenntartható fejlődési céljai által meghatározott globális kontextusban működik;
B.	mivel az Unió számos fejlődő országgal ápol együttműködési kapcsolatot azzal a fő célkitűzéssel, hogy a kedvezményezett országoknak biztosított fejlesztési segély és technikai segítségnyújtás révén segítse a gazdasági, társadalmi és környezeti fejlődést, elsődlegesen abból a célból, hogy hosszú távon csökkentse és megszüntesse a szegénységet;
C.	mivel 1959-től 2020-ig az Európai Fejlesztési Alapok (EFA) fejlesztési együttműködési támogatást nyújtottak az afrikai, karibi és csendes-óceáni (AKCS) országoknak és a tengerentúli országoknak és területeknek (TOT-ok); mivel az AKCS-országokkal és a TOT-okkal fenntartott uniós kapcsolatokat szabályozó keretet a 2000. június 23-án Cotonouban aláírt, 20 évre szóló, később ideiglenesen meghosszabbított partnerségi megállapodás (a továbbiakban: Cotonoui Megállapodás) képezte; mivel a Szamoai Megállapodást 2023. november 15-én írták alá;
D.	mivel a 11. EFA a hatályvesztésre vonatkozó rendelkezés 2020. december 31-i hatálybalépésével a végső szakaszába lépett; mivel azonban a meglévő finanszírozási megállapodásokra vonatkozó egyedi szerződéseket 2023. december 31-ig még aláírják, és az EFA által finanszírozott, folyamatban lévő projektek végrehajtása azok befejezéséig folytatódik;
E.	mivel a 2021–2027-es többéves pénzügyi keretben az AKCS-országoknak nyújtandó fejlesztési együttműködési támogatás a Szomszédsági, Fejlesztési és Nemzetközi Együttműködési Eszköz (Globális Európa) elnevezésű eszközbe, a tengerentúli országoknak és területeknek nyújtandó fejlesztési együttműködési támogatás pedig a Grönlandot is magában foglaló tengerentúli társulási határozatba épül be;
F.	mivel a 9., 10. és 11. EFA nem része az Unió általános költségvetésének, végrehajtásuk és a róluk szóló beszámolás lezárásukig továbbra is külön történik;
G.	mivel az EFA-kat szinte teljes egészében a Bizottság Nemzetközi Partnerségek Főigazgatósága (DG INTPA) irányítja, a 2022. évi EFA-kiadások kis részét (5%) pedig az Európai Polgári Védelem és Humanitárius Segítségnyújtási Műveletek Főigazgatósága (DG ECHO) kezeli;
H.	mivel a fejlesztési együttműködés a hagyományosabb adományozó-kedvezményezett modellből a kölcsönös érdekekre helyezett nagyobb hangsúly irányába fejlődik, amely nem csak a szociális ágazatokra terjed ki, hanem a fenntartható beruházásokra, a kereskedelemre és a magas hozzáadott értéket képviselő gazdasági ágazatok fejlesztésére, valamint a nemzetközi partnerségekre is a globális kihívások kezelése érdekében; mivel az EUMSZ szerint „az Unió fejlesztési együttműködési politikája elsődleges célként a szegénység mérséklésére, idővel pedig annak felszámolására irányul”;
I.	mivel az Unió az „Európa együtt” megközelítés révén helyi szintű együttműködést folytat a tagállamokkal, a helyi kedvezményezettekkel és a többi adományozóval annak érdekében, hogy kézzelfogható hatást és átalakulást érjen el a partnerországokban;
A költségvetés végrehajtása
1.	megjegyzi, hogy 2022-ben a 10. és 11. EFA pénzügyi végrehajtását (egyéni kötelezettségvállalások: 853 millió EUR; kifizetések: 2 386 millió EUR) a Tanács arra vonatkozó (EU) 2022/1223 határozata jellemezte, hogy 600 millió EUR-t újra felhasználnak a 10. és 11. EFA visszavont pénzeszközeiből;
2.	 tudomásul veszi a Tanács határozatát, amely 600 millió EUR összeget különített el a tizedik és tizenegyedik EFA keretében visszavont projektekből olyan intézkedések finanszírozására, amelyek Oroszország Ukrajna elleni agresszív háborúját követően az afrikai, karibi és csendes-óceáni (AKCS) országokban kialakult élelmezésbiztonsági válság és gazdasági sokk kezelésére irányulnak; úgy véli, hogy tekintettel az AKCS-országok rendkívül súlyos élelmezésbiztonsági helyzetére, ezeket az alapokat megfelelő intézkedésekkel kell kiegészíteni a helyi közösségek élelmezési autonómiájának fokozása érdekében;
3.	megjegyzi, hogy 2022-ben az EFA végrehajtása hozzájárult a víz és a megfelelő higiénés körülmények, a villamos energiához való hozzáférés, a jogi segítségnyújtáshoz való hozzáférés, az élelmezésbiztonság és a táplálkozás, a környezetvédelem, az éghajlatváltozás mérséklésére irányuló stratégiák és a természetes ökoszisztémák, az egészségügy, az oktatás és a vállalkozói készség/alkalmazhatóság javításához;
4.	megállapítja, hogy az EFA a DG INTPA portfóliójának 33,2%-át teszi ki a 2022-ben teljesített kifizetések tekintetében, amelyek 2 452 millió EUR-t tettek ki (ami az éves célkitűzés 98,08%-a); megállapítja, hogy az Európai Beruházási Bank (EBB) kifizetései 461 millió EUR-t tettek ki; megjegyzi, hogy mivel a 11. EFA hatályvesztésre vonatkozó rendelkezése 2020. december 31-én lejárt, 2022-ben nem voltak új kötelezettségvállalások, kivéve a 10. és 11. EFA tartalékának az (EU) 2022/1223 tanácsi határozat szerinti újrafelhasználásából származó pénzeszközök kötelezettségvállalásait, melyek az afrikai, karibi és csendes-óceáni (AKCS) országokban jelentkező élelmezésbiztonsági válságra és gazdasági sokkra adott uniós válaszintézkedésekre vonatkozó különleges intézkedésekhez kapcsolódtak; megállapítja, hogy az EBB AKCS beruházási kerettel kapcsolatos kifizetései 400 millió EUR-t tettek ki;
5.	hangsúlyozza az „Európa együtt” megközelítés fontosságát az uniós támogatás hatékonysága és láthatósága szempontjából, és üdvözli a Bizottság arra irányuló kezdeményezését, hogy elmélyítse a tagállamokkal való koordinációt, és a lehető legjobban kiaknázza a partnerországokban meglévő szakértelmüket, erősebb Európát biztosítva a világon; tudomásul veszi a nyugat-mediterrán migrációs útvonal mentén létrejött regionális „Európa együtt” kezdeményezéseket, amelyek irányítócsoportjában a DG NEAR és a DG INTPA képviselői egyaránt részt vesznek, biztosítva a fellépések koherenciáját és a pénzügyi források optimális felhasználását;
6.	rámutat, hogy a 11. EFA keretében a szerződések 60%-át lezárták, és hogy a Bizottságnak 2024-ben be kell fejeznie a 9. EFA lezárását; tudomásul veszi a 10. EFA lezárása terén elért előrehaladást, miszerint a szerződések 95,2%-át lezárták;
7.	tudomásul veszi a DG INTPA arra irányuló erőfeszítéseit, hogy csökkentse a régi előfinanszírozások és a régi, fel nem használt kötelezettségvállalások szintjét (előbbi esetében 40%, utóbbi esetében 35% a célkitűzés); megállapítja, hogy a DG INTPA túlteljesítette a célt azáltal, hogy csökkentette az EFA régi előfinanszírozását 54,31%-kal, valamint 52,51%-kal mind az EFA régi, fel nem használt kötelezettségvállalásait, mind az EFA teljes felelősségi körét illetően; megjegyzi, hogy a fel nem használt kötelezettségvállalások tekintetében elérte az EFA-kra vonatkozó 35%-os célt, méghozzá 36,83%-kal;
8.	megjegyzi azonban, hogy a Számvevőszék jelentése szerint a DG INTPA régi előfinanszírozás csökkentésére vonatkozó fő teljesítménymutatója nem veszi figyelembe azon évek számát, amelyekre vonatkozóan az egyes előfinanszírozási ügyletek nyitva maradtak, ezért a Számvevőszék úgy véli, hogy e fő teljesítménymutató elérése nem tükrözte a korábbi előfinanszírozási ügyletek klíringje során tapasztalt nehézségeket, amelyek közül néhány akár 12 évig is nyitott volt; tudomásul veszi a Bizottság válaszát, amely szerint ami a nyitott számlák és a legfeljebb 12 éve el nem számolt előfinanszírozások számviteli értékelését illeti, e régi előfinanszírozások többsége peres ügyekhez kapcsolódik; felhívja a Bizottságot, hogy továbbra is tegyen jelentést a Parlamentnek ezekről a peres ügyekről, amint azt a Parlament 2015/PAR/0463. sz. ajánlása nyomán már megtette; megjegyzi továbbá, hogy a régi előfinanszírozás csökkentése és a korosított számlák kezelése érdekében a Bizottság már bevezetett éves kontrollokat, 2022-ben az EFA-kifizetések 93%-át kellő időben teljesítették, egy (2023 októberében frissített) portfóliókezelési irányítópultot használ, amely lehetővé teszi a személyzet számára a felhasználatlan előfinanszírozás felgyülemlésének nyomon követését és a régóta esedékes számlák nyomon követését, és további intézkedéseket hoz, többek között eseti kampányok, szemináriumok és iránymutatások formájában;
9.	megjegyzi, hogy a DG INTPA teljesítette azt a célkitűzését, hogy az EFA régi, lejárt szerződéseinek legfeljebb 13%-a legyen érvényben; megjegyzi, hogy az EFA esetében 10,56%-os, az Unió általános költségvetése esetében pedig 8,39%-os eredményt ért el;
10.	rámutat, hogy az EFA-k fennálló kötelezettségvállalásainak összege 2022-ben elérte a 12,6%-ot, azaz a 8 250 millió EUR-t;
A tevékenységek hatása a pénzügyi kimutatásokban
11.	megjegyzi, hogy az előfinanszírozás 239 millió EUR-val csökkent, ami nagyrészt annak tudható be, hogy az aláírt szerződések számának csökkenése miatt kevesebb előleget fizettek ki (2021-ben 2 118 millió EUR-t, szemben a 2022. évi 853 millió EUR-val), és hogy következésképpen a készpénz- és pénzeszköz-egyenértékesek állománya 34 millió EUR-val nőtt az előfinanszírozás és az egyéb kifizetések csökkenése miatt;
12.	megállapítja, hogy az elhatárolt kiadások összege 123 millió EUR-val növekedett az olyan, év végén érvényben lévő szerződések számának növekedése miatt, amelyekre vonatkozóan az év végéig nem validáltak költségigénylést, így a kiadásokat meg kellett becsülni;
13.	megjegyzi továbbá, hogy a működési költségek összességében 74 millió EUR-val csökkentek, főként a vagyonkezelői alapok felszámolása miatt, ami a kiadásaik fedezéséhez szükséges hozzájárulások csökkenését eredményezte, és hogy a sürgősségi segélyekkel kapcsolatos kiadások növekedtek, mivel a 10. és 11. EFA visszavont pénzeszközeit újra felhasználták az ukrajnai háború negatív hatásainak leküzdésére;
14.	hangsúlyozza, hogy az Egyesült Királyság Európai Unióból való kilépésének hatását illetően a Számvevőszék arra a következtetésre jutott, hogy annak az EFA 2022. évi beszámolójára nincs olyan pénzügyi hatása, amelyről be kellene számolni, és hogy az EFA 2022. december 31-re vonatkozó beszámolója megfelelően tükrözi a kilépési folyamat akkori helyzetét;
A beszámoló megbízhatósága
15.	megjegyzi, hogy a 9. EFA (2000–2007) költségvetése csak 13,8 milliárd EUR volt, és hogy a 10. EFA (2008–2013) költségvetése csaknem megkétszereződött, 22,7 milliárd EUR-ra, továbbá hogy a 11. EFA magas összeget, 30,5 milliárd EUR-t biztosít, amelyből 29,1 milliárd EUR-t az AKCS-országoknak, illetve 0,4 milliárd EUR-t a TOT-oknak különítettek el, 1 milliárd EUR-t pedig az igazgatási költségekre fordítanak;
16.	tudomásul veszi a Bizottság azon bejelentését, hogy 2021 októberében lezárja a 8. EFA-t; rámutat arra, hogy az EFA 2022. évi pénzügyi évre vonatkozó éves beszámolójában a Bizottság jelezte, hogy a 8. EFA valamennyi tevékenysége lezárult, és hogy az EFA elszámolásaiban minden szerződést és pénzügyi határozatot lezártak, valamint hogy a fennmaradó nyitott visszafizetési felszólításokat átutalták a 9. EFA-ba; megállapítja azonban, hogy az elszámolásokban mégis még szerepeltek a 8. EFA-ra vonatkozó pénzügyi információk, és 2022-ben a 8. EFA egyes egyenlegei még mindig nem voltak elszámolva; megjegyzi, hogy a 8. EFA operatív lezárására a terveknek megfelelően 2021-ben került sor, és hogy a 8. EFA teljes számviteli lezárása folyamatban lévő visszafizetési felszólítások miatt függőben van;
17.	megállapítja, hogy a Számvevőszék a kilencedik, tizedik és tizenegyedik EFA által finanszírozott tevékenységekről szóló, a 2022. évi pénzügyi évre vonatkozó éves jelentésében arra a következtetésre jutott, hogy a 2022. december 31-én véget érő pénzügyi évre vonatkozó beszámoló minden lényegi szempontból híven és az (EU) 2018/1877 tanácsi rendelet[footnoteRef:29] (az EFA pénzügyi szabályzata) előírásainak és a költségvetési számviteli standardoknak megfelelően tükrözi az EFA-k pénzügyi helyzetét, a tárgyévi műveletek eredményét, a pénzforgalmat és a nettó eszközállomány változásait; [29:  	A Tanács (EU) 2018/1877 rendelete (2018. november 26.) a 11. Európai Fejlesztési Alapra alkalmazandó pénzügyi szabályzatról és az (EU) 2015/323 rendelet hatályon kívül helyezéséről (HL L 307., 2018.12.3., 1. o.).] 

A beszámoló alapjául szolgáló ügyletek jogszerűsége és szabályszerűsége
18.	megjegyzi a Számvevőszék véleményét, miszerint a 2022. december 31-én véget érő évre vonatkozó beszámoló alapjául szolgáló bevételek minden lényeges szempontból jogszerűek és szabályszerűek;
19.	megjegyzi, hogy az Európai Fejlesztési Alap (EFA) végrehajtása olyan országokat érint, amelyek az éghajlatváltozás, a csökkenő biodiverzitás és a bizonytalan élelmiszer-ellátás súlyosbító hatásaival néznek szembe, és amelyeket a Covid19-világjárványnak és Oroszország Ukrajna elleni indokolatlan és provokáció nélkül indított agresszív háborújának következményei, valamint az adósságnövekedés, az új és a feledésbe merült humanitárius válságok és konfliktusok meggyengítettek, növelve az egyenlőtlenségeket és a szegénységet; ezért ragaszkodik ahhoz, hogy az EFA keretében fennmaradó projektek a fenntartható fejlődési célok végrehajtásának előmozdítására összpontosuljanak; megismétli, hogy a biztonság, a kölcsönösen előnyös partnerségek és a nemzetközi együttműködés alapvető feltételei annak, hogy a világ 2030-ig és azon túl is előrehaladást érjen el a fenntartható fejlődési célok terén;
20.	ismételten aggodalmát fejezi ki amiatt, hogy számos lehetséges oka van annak, hogy a Számvevőszék egymást követően elutasító véleményeket adott a kiadások jogszerűségéről és szabályszerűségéről, mivel a 2022. december 31-én véget érő évre vonatkozó beszámolóban elfogadott kiadásokat lényeges hibaszint jellemzi; megjegyzi ugyanakkor, hogy az EFA végrehajtásának háttere kockázatos, összetett és gyorsan változó, a földrajzi eloszlás, a végrehajtó szervezetek és a partnerországok, valamint a segítségnyújtási módszerek tekintetében figyelemreméltó különbségekkel;
21.	megjegyzi, hogy az ügyletek szabályszerűségének ellenőrzése céljából a Számvevőszék megvizsgált egy 140 ügyletből álló, az EFA-n belüli kiadások teljes körére nézve reprezentatív mintát; megjegyzi továbbá, hogy ez a minta a Szükséghelyzeti Alap Afrikáért uniós eszközhöz kapcsolódó 27 tranzakcióból, 20 uniós képviselet[footnoteRef:30] által engedélyezett 98 tranzakcióból, valamint a Bizottság székhelyén jóváhagyott 15 kifizetésből állt; [30:  	Benin, Botswana, Burkina Faso, Dzsibuti, Etiópia, Fidzsi, Gabon, São Tomé és Príncipe, Bissau-Guinea, Haiti, Elefántcsontpart, Libéria, Madagaszkár, Malawi, Nigéria, Tanzánia, Gambia, Togo, Uganda és Zimbabwe.] 

22.	aggodalommal jegyzi meg, hogy a 140 vizsgált tranzakcióból 57 (40,7%) tartalmazott hibát, míg 2021-ban ugyanennyi tranzakcióra 54 (38,8%) hiba jutott; hangsúlyozza továbbá, hogy a Számvevőszék 48 hibát számszerűsített (2021-ben 43-at), amely alapján a 2022. évi pénzügyi évre vonatkozó hibaszintet 7,1%-ra becsülte (2021-ben ez 4,6% volt);
23.	aggodalommal állapítja meg, hogy a hibák tipológiája szerint a 2022. évi pénzügyi évben a fel nem merült kiadásokhoz kapcsolódó becsült hibaszint 51% (2021-ben 14,9%), a nem támogatható kiadásokhoz kapcsolódó becsült hibaszint 24% (2021-ben 38,6%), a közbeszerzési szabályok súlyos megsértéséhez kapcsolódó becsült hibaszint 16% (2021-ben 14,6%), az alapvető bizonylatok hiányához kapcsolódó becsült hibaszint 7% (2021-ben 23,3%), az egyéb típusú hibákhoz kapcsolódó becsült hibaszint pedig 2% (2021-ben 8,6%) volt; tudomásul veszi a Bizottság válaszát, miszerint a legtöbb hiba, amelyet el lehetett volna kerülni, a túlzott mértékű elszámolással (fel nem merült kiadások) kapcsolatos, ami a végrehajtó partnerek által a közvetett irányításban nyújtott elégtelen pénzügyi beszámolásnak tudható be, és nem érinti a projektek végrehajtását;
24.	tudomásul veszi a Bizottság válaszát, amely szerint 2022-ben az összesített hibák mintegy 50%-a a túlzott mértékű elszámolásból ered, amely gyakorlat szerint a fel nem merült kiadásokat felmerült kiadásként tüntetik fel az elszámolásokban, és ezért ideiglenesek, mivel azok a végleges elszámolást követően már nem fognak létezni; tudomásul veszi továbbá a Bizottság által a felmerült kiadások könnyebb azonosítása érdekében tett intézkedéseket, és felhívja a Bizottságot, hogy tájékoztassa a mentesítésért felelős hatóságot ezen intézkedések hatásairól;
25.	megjegyzi, hogy 2022-ben a DG INTPA előzetes ellenőrzései megakadályozták összesen 167,94 millió EUR összegű nem támogatható kiadás kifizetését, ami a teljes kiszámlázott összeg 2,91%-ának felel meg, és meghaladja a DG INTPA által e mutatóra meghatározott referenciaértéket (2%), és meghaladja a 2021. évi eredményt (2,62%); ösztönzi a Bizottságot, hogy tökéletesítse tovább a kontrollrendszereket;
26.	aggodalmát fejezi ki amiatt, hogy az EFA benini nemzeti programengedélyezője a közbeszerzési szabályok súlyos megsértésével kötött szerződést egy tanácsadó céggel az országban a civil társadalmi szerepvállalás megerősítésére; aggodalommal állapítja meg, hogy a Bizottság szerint az értékelőbizottság „mérlegelési jogkörét” használta egy olyan számítási módszer alkalmazására, amelyet az eljárás során nem dokumentáltak megfelelően; tudomásul veszi a Bizottság által ennél a küldöttségnél feltárt hiányosságok kezelése és más küldöttségek hasonló problémáinak elkerülése érdekében tett intézkedéseket; megjegyzi, hogy a benini uniós küldöttség hibaszintje a teljes hiba mintegy 30%-át tette ki, és ha ezt nem vették volna figyelembe, a teljes hiba 7,1% helyett körülbelül 4,7% lett volna; emlékeztet arra, hogy az átláthatóság és az elszámoltathatóság alapvető fontosságú a nem kormányzati szervezetek számára, amelyeknek az uniós pénzügyi szabályokkal és értékekkel teljes összhangban kell eljárniuk, különösen az uniós alapok kezelése során, és hangsúlyozza, hogy a nem kormányzati szervezeteket támogatni kell ellenőrzési és felügyeleti rendszereikben, különösen azokat, amelyek harmadik országokban működnek; emlékeztet arra, hogy a nem kormányzati szervezeteket ugyanolyan szintű ellenőrzésnek és vizsgálatnak vetik alá, mint az uniós források bármely más kedvezményezettjét;
27.	aggodalommal állapítja meg, hogy a becsült hibaszint szisztematikusan meghaladja a lényegességi küszöböt (2%); aggodalommal állapítja meg, hogy a 2021. évi pénzügyi évhez képest a becsült hibaszint 2,5%-kal nőtt, szemben a 2020-as és a 2021-es pénzügyi év közötti 0,8%-os növekedéssel;
28.	megjegyzi, hogy 2022-ben a Bizottság 333 beszedési megbízást adott ki 293 szerződéssel kapcsolatban, összesen 62,92 millió EUR értékben;
Átláthatóság és az ellenőrző és minőségbiztosítási rendszerek hatékonysága
29.	tudomásul veszi a Számvevőszék észrevételét, miszerint 2022-ben a Bizottság és végrehajtó partnerei a programbecslésekhez és vissza nem térítendő támogatásokhoz, valamint a kedvezményezett országokkal, nemzetközi szervezetekkel és tagállami ügynökségekkel kötött hozzájárulási és hatáskör-átruházási megállapodásokhoz kapcsolódó tranzakciókban több hibát követtek el, mint más támogatási formáknál (pl. építési beruházásokkal, valamint szállítási és szolgáltatási szerződésekkel kapcsolatos támogatásoknál); megállapítja továbbá, hogy a Számvevőszék által vizsgált 99 ilyen típusú tranzakcióból 46-nál merült fel számszerűsíthető hiba, amelyek a becsült hibaszint 86%-át tették ki; tudomásul veszi, hogy a DG INTPA jelenleg felülvizsgálja ellenőrzési stratégiáját, beleértve a jelentéstételi követelményeket is, és vizsgálja a lehetséges korrekciós intézkedéseket; kéri a Bizottságot, hogy tájékoztassa a mentesítésért felelős hatóságot felülvizsgált ellenőrzési stratégiájáról;
30.	megállapítja, hogy a Számvevőszék jelentése szerint 23 számszerűsíthető hiba és öt nem számszerűsíthető hiba esetében a Bizottságnak elegendő információ állt rendelkezésére ahhoz, hogy a kiadások elfogadása előtt megelőzze, illetve feltárja és korrigálja a hibákat; megjegyzi továbbá, hogy a Számvevőszék értékelése szerint, ha a Bizottság megfelelően felhasználta volna a rendelkezésére álló összes információt, a becsült hibaszint 5,5 százalékponttal alacsonyabb lett volna, míg 2021-ben 2,4 százalékponttal alacsonyabb; tudomásul veszi a Bizottság válaszát, amely szerint a legtöbb olyan hiba, amelyet el lehetett volna kerülni, a végrehajtó partnerek által a közvetett irányításban nyújtott elégtelen pénzügyi beszámolásnak tudható be; tudomásul veszi a Bizottság azon kötelezettségvállalását, hogy felülvizsgálja ellenőrzési stratégiáját, beleértve a jelentéstételi követelményeket is, és felhívja a Bizottságot, hogy hivatkozzon a meghozott korrekciós intézkedésekre;
31.	megjegyzi, hogy a Számvevőszék jelentése szerint 22, számszerűsíthető hibával érintett tranzakció esetében került sor ellenőrzésre vagy költségvizsgálatra, ezek 2,3 százalékponttal járultak hozzá a becsült hibaszinthez; megjegyzi továbbá, hogy a DG INTPA kontrollrendszere előzetes ellenőrzéseken alapul, valamint hogy az ellenőrzésekről vagy költségvizsgálatokról szóló jelentésekben szereplő, a ténylegesen elvégzett munkára vonatkozó információk nem tették lehetővé a Számvevőszék számára annak megítélését, hogy az említett előzetes ellenőrzések során a hibák feltárhatók és korrigálhatók lettek volna-e, mivel a jelentések nem terjednek ki a bejelentett kiadások 100%-ára, és nem tartalmaznak elegendő részletet annak megerősítéséhez, hogy azok a tételek, amelyeknél a Számvevőszék hibákat tárt fel, az előzetes ellenőrzések részét képezték-e; e tekintetben megjegyzi, hogy a Bizottság rendszeresen frissíti a kiadások ellenőrzésére vonatkozó feladatmeghatározást a jelentéstétel teljességének és egyértelműségének javítása érdekében; felkéri a Bizottságot, hogy az elért javulásról tájékoztassa a mentesítésért felelős hatóságot;
32.	hangsúlyozza, hogy a Számvevőszék két olyan kifizetési területet azonosított, ahol a fizetési feltételek jellege miatt jellemzően kevesebb hiba fordul elő a tranzakciókban: a) költségvetés-támogatás és b) nemzetközi szervezetek által lebonyolított olyan több támogatót tömörítő projektek, amelyeknél az ún. „feltételezéses megközelítést” alkalmazzák; megjegyzi, hogy a Számvevőszék 2022-ben két költségvetés-támogatási tranzakciót és nyolc nemzetközi szervezetek által irányított „feltételezéses megközelítést” alkalmazó projektet ellenőrzött;
33.	kiemeli a helyi végrehajtó partnerek szerepét, valamint támogatásuk és a kapacitásépítés biztosításának szükségességét; megjegyzi, hogy az EFA-projektek fokozatos megszüntetésével meg kell őrizni az uniós alapok kezelésével kapcsolatos helyi szakismeretet annak a Szomszédsági, Fejlesztési és Nemzetközi Együttműködési Eszköz (NDICI) – Globális Európa projektjeiben való felhasználása érdekében; hangsúlyozza, hogy szükség lenne az uniós projektek értékelésére és nyomon követésére, valamint azokról jelentést kellene tenni hatékonyságuk meghatározása és a nem kívánt negatív hatások elkerülése érdekében;
34.	aggodalmát fejezi ki amiatt, hogy a korábbi évekhez hasonlóan néhány nemzetközi szervezet csak korlátozott (például kizárólag az adatok megtekintésére feljogosító) hozzáférést biztosított a dokumentumokhoz, ami hátráltatta a számvevőszéki ellenőrzés tervezését és végrehajtását, csorbította annak minőség-ellenőrzését, valamint késedelmekhez vezetett; megjegyzi, hogy az ENSZ-szervekkel és a Világbankkal több alkalommal is megvitattak a kontrollmechanizmusokkal kapcsolatos kérdéseket, többek között a közös technikai referenciacsoport és az EU–ENSZ FAFA munkacsoport ülései keretében, valamint hogy közös technikai csoportokat hoztak létre az ellenőrzési és kontrollmechanizmusokkal kapcsolatos kérdések rendszeres megvitatására; megjegyzi továbbá, hogy a Bizottság együttműködik az érintett nemzetközi szervezetekkel, és intenzívebb kommunikációt folytatott velük a Számvevőszék dokumentumokhoz való hozzáféréséről; ösztönzi a Bizottságot, hogy fokozza ezeket az erőfeszítéseket;
35.	megállapítja, hogy a DG INTPA-nak a fennmaradó hibaarányra vonatkozó tizenegyedik vizsgálata, amelyet 2022-ben a főigazgatóság megbízásából egy külső szerződő fél végzett, úgy becsülte, hogy az általános fennmaradó hibaarány immár a hetedik egymást követő évben a Bizottság által meghatározott 2%-os lényegességi küszöb alatt van: 1,15% (2021-ben 1,14%);
36.	hangsúlyozza, hogy a Számvevőszék értékelése szerint a fennmaradó hibaarányra vonatkozó vizsgálat nem minősül bizonyosságot nyújtó szolgáltatásnak vagy ellenőrzésnek, és a DG INTPA által rendelkezésre bocsátott, fennmaradó hibaarányra vonatkozó módszertanon és kézikönyvön alapul; megjegyzi, hogy a DG INTPA egyértelművé teszi, hogy a fennmaradó hibaarányra vonatkozó vizsgálat a fennmaradó hibák becsült pénzügyi hatásának fő mutatója, azaz méri a belső kontrollrendszer megfelelő működését, és így demonstrálja a Bizottság korrekciós képességét; hangsúlyozza, hogy a Számvevőszék a korábbi évekhez hasonlóan most is korlátozásokat állapított meg a vizsgálatban; megjegyzi, hogy a Számvevőszék a fennmaradó hibaarányra vonatkozó 2022. évi vizsgálatban alkalmazott számítási módszer felülvizsgálata során úgy ítélte meg, hogy a fennmaradó hibaarányt alulbecsülték, és hogy a Számvevőszék számítása 1,35%-os fennmaradó hibaarányt eredményezett; megjegyzi továbbá, hogy a Számvevőszék a korábbi évekhez hasonlóan úgy véli, hogy a fennmaradó hibaarány módszertana lehetővé teszi a szerződő fél számára, hogy teljes mértékben a DG INTPA irányítási ellenőrzéseinek eredményeire támaszkodjon, és hogy a más ellenőrök munkájára való támaszkodás ellentétes a fennmaradó hibaarányra vonatkozó vizsgálat céljával;
37.	megjegyzi, hogy 2018 óta a DG INTPA jelentősen csökkentette az éves tevékenységi jelentésekben szereplő fenntartások hatókörét (azaz a fenntartások által lefedett kiadások arányát), és hogy a 2022. évi éves tevékenységi jelentés hasonlóképpen nem tartalmaz fenntartásokat; megjegyzi, hogy a Számvevőszék a 2022. évi éves tevékenységi jelentésben indokolatlannak találja a fenntartások hiányát, és úgy véli, hogy az részben a fennmaradó hibaarányra vonatkozó vizsgálat korlátaiból ered;  tudomásul veszi a Bizottság válaszát, amely szerint a fenntartások hiányát a fennmaradó hibaarányra vonatkozó módszertannak és utasításoknak a Bizottság központi szolgálatai általi helyes alkalmazása indokolja;
38.	megjegyzi, hogy a  DG INTPA becslése szerint a kifizetéskor kockázatosnak minősülő teljes összeg 83,3 millió EUR (a 2022. évi kiadások 1,4%-a), a záráskor kockázatosnak minősülő teljes összeg pedig 71,7 millió EUR; megjegyzi továbbá, hogy a kifizetéskor kockázatosnak minősülő összegből a DG INTPA becslései szerint a következő években végzendő ellenőrzései 11,6 millió EUR-t (19%) fognak korrigálni (ez az összeg az úgynevezett „korrekciós képesség”);
39.	megjegyzi, hogy a DG INTPA azonosított kontrollhiányosságokkal és magas kockázatokkal foglalkozó 2022. évi cselekvési terve magában foglalja a Számvevőszék jelentéseiben / a fennmaradó hibaarányra vonatkozó vizsgálatban foglalt megállapítások hasznosulásvizsgálatának javítását, és hogy 2022 szeptemberében elfogadták a fennmaradó hibaarányra vonatkozó kézikönyv és módszertan új verzióit a Számvevőszék korábbi észrevételeiben felvetett problémák kezelése érdekében; tudomásul veszi a Bizottság válaszát, amely szerint a módosított szabályokkal elkerülhető a korábbi ellenőrzési munkákra való túlzott támaszkodás, mivel mostantól megkövetelik, hogy a korábbi ellenőrzési munkákra való támaszkodás eseteit a múltbeli átlagok fényében kövessék nyomon; megjegyzi továbbá, hogy a Bizottság teljes mértékben végrehajtotta a Számvevőszék 2020. évi éves jelentésének azon ajánlását, hogy állapítsa meg a fennmaradó hibaarányra vonatkozó vizsgálatot végző vállalkozó azon kötelezettségét, hogy jelentse a Bizottságnak a munkája során felmerülő, az uniós költségvetést érintő csalásgyanús eseteket; sajnálja azonban, hogy a Bizottság nem fogadja el a Számvevőszék 2022. évi éves jelentésében foglalt, a fennmaradó hibaarányra vonatkozó módszertan javítására és megfelelő alkalmazásának ellenőrzésére vonatkozó ajánlást, mivel úgy véli, hogy nincs szükség a fennmaradó hibaarányra vonatkozó vizsgálathoz használt módszertan módosítására a nagy értékű tételek extrapolációja tekintetében;
A csalások megelőzése, feltárása és korrekciója
40.	megjegyzi, hogy a DG INTPA 2014 óta az Európai Csalás Elleni Hivatal (OLAF) által rendelkezésre bocsátott módszertan alapján dolgozza ki és hajtja végre saját csalásellenes stratégiáját, és hogy a stratégiát hatálybalépése óta háromszor frissítették; megjegyzi, hogy a DG INTPA úgy határozott, hogy elhalasztja csalás elleni stratégiájának (eredetileg 2022-re tervezett) félidős értékelését a Belső Ellenőrzési Szolgálat, a Számvevőszék és az OLAF által vezetett számos folyamatban lévő ellenőrzés és aktualizálás miatt; megjegyzi továbbá, hogy a DG INTPA a vonatkozó cselekvési terv 90%-át végrehajtotta, és hogy az összes intézkedést a bejelentett határidőkön belül végrehajtották, eltekintve az OLAF-fal közösen megvizsgált, a csalási esetek anonimizált példáinak a Bizottság belső hálózatán belüli terjesztésének lehetőségétől, amelyet 2023-ban hajtottak végre;
41.	megjegyzi, hogy a DG INTPA hozzájárult a Bizottság csalás elleni stratégiájához is, és nyomon követte az OLAF 2018–2022-ben kiadott pénzügyi ajánlásait, ami a pénzügyi ajánlások mindössze 24%-ának lezárását és a pénzügyi ajánlások 76%-ának nyomon követését eredményezte; üdvözli a 2022-ben elért eredményeket, például a csalással kapcsolatos információk kezelésére vonatkozó új belső iránymutatások hatálybalépését, a DG INTPA csalás elleni hálózatának megerősített kinevezési rendszerét, a DG INTPA végrehajtó partnereivel és kedvezményezettjeivel kapcsolatos külső figyelemfelkeltő intézkedések elindítását, az összes belső weboldal, kézikönyv és adatbázis folyamatos frissítését, valamint a személyzet minden tagjának szóló éves feljegyzést a szakmai etikai normákról, a csalásmegelőzésről és -felderítésről, valamint az információk közzétételére vonatkozó szabályokról;
42.	megjegyzi, hogy 2022 végén a DG INTPA 24 folyamatban lévő vizsgálatról tudott, és az OLAF tájékoztatta 6 pénzügyi és/vagy igazgatási ajánlást tartalmazó vizsgálat, valamint 7 ajánlás nélküli vizsgálat lezárásáról, továbbá 2 ügynek az Európai Ügyészséghez történő áthelyezéséről; megjegyzi, hogy a DG INTPA szisztematikusan továbbított az OLAF-nak minden olyan esetet, amelyben csalás vagy szabálytalanság gyanúja merült fel, és szorosan figyelemmel kísérte az OLAF által bejelentett valamennyi pénzügyi ajánlást;
43.	megjegyzi, hogy a DG INTPA 2021–2024 közötti időszakra szóló csalás elleni stratégiájának első kiemelt célkitűzése a csalással kapcsolatos kérdésekkel kapcsolatos belső és külső tudatosság növelése, többek között képzési lehetőségek révén; sajnálatát fejezi ki azonban amiatt, hogy a Számvevőszék négy küldöttségnél végzett kiküldetése során úgy találta, hogy hiányoznak a csalásmegelőzési képzések (a személyzet az elmúlt 5 évben nem részesült csalásmegelőzési képzésben);
44.	üdvözli, hogy a DG INTPA optimalizálta a korai felismerési és kizárási rendszer csalás elleni szankciókkal kapcsolatos eszközként való használatát, és fokozta a költségvetés-támogatással kapcsolatos csalás elleni intézkedéseket;
Uniós költségvetés-támogatás
45.	megjegyzi, hogy az EFA keretében 2022-ben teljesített költségvetés-támogatási kifizetések 105,2 millió EUR-t tettek ki;
46.	az összehasonlítás kedvéért megjegyzi, hogy 2022-ben Ukrajna számára nyújtották a harmadik legnagyobb költségvetés-támogatási portfóliót, a folyamatban lévő műveletekre fordított közel 800 millió EUR összeggel;
47.	kiemeli, hogy az elmúlt 3 évben az uniós költségvetés-támogatás összesen 6 milliárd EUR – 2020-ban 3 milliárd EUR, 2021-ben 1,2 milliárd EUR, 2022-ben pedig 1,8 milliárd EUR – összegű kifizetést biztosított; megjegyzi továbbá, hogy a költségvetés-támogatás az Európai Bizottság kifizetéseinek 15%-át tette ki a Szomszédsági, Fejlesztési és Nemzetközi Együttműködési Eszköz (Globális Európa) (NDICI - Globális Európa), az Előcsatlakozási Támogatási Eszköz (IPA III), a Grönlandot is magában foglaló tengerentúli társulási határozat (DOAG) vagy az elődeszközök keretében;
48.	megjegyzi, hogy 2022-ben az európai szomszédság vált a költségvetés-támogatás legnagyobb kedvezményezettjévé (38%), ezt követi a szubszaharai Afrika (24%), Ázsia (18%), a Nyugat-Balkán (8%), Latin-Amerika (6%), a karib-tengeri térség (2%), a tengerentúli országok/területek (2%) és a csendes-óceáni térség (2%), és hogy szerződéstípus szerint az ágazati reformra vonatkozó teljesítési szerződések túlsúlyban vannak az állam- és rezilienciaépítési szerződésekhez és a fenntartható fejlődési célokra vonatkozó szerződésekhez képest, mivel az előbbiek a portfólió értékének 74%-át teszik ki, szemben az utóbbiak által képviselt 24,5%-kal, illetve 1,5%-kal;
49.	emlékeztet arra, hogy a Számvevőszék szabályszerűségi ellenőrzése[footnoteRef:31] csak addig a pontig terjedhet, amikor a Bizottság a költségvetés-támogatást kifizeti a kedvezményezett országnak, mivel ezek a pénzeszközök azután beolvadnak a fogadó ország saját költségvetési forrásaiba; [31:  	Az Európai Számvevőszék 25/2019. sz. különjelentése: Adatminőség a költségvetés-támogatásban: a változó részletek kifizetéséhez használt egyes mutatók és az ellenőrzések hiányosságai.] 

50.	megjegyzi, hogy 2022-ben az EFA-kifizetések legnagyobb kedvezményezettjei Mozambik, Szudán és a Kongói Demokratikus Köztársaság voltak, míg a legnagyobb finanszírozban részesülő ágazatok a kormányzat és a civil társadalom, a mezőgazdaság, az energia és a szociális infrastruktúrák és szolgáltatások voltak; megjegyzi, hogy az EFA végrehajtása olyan országokat érint, amelyek egyre súlyosabb hatásokkal szembesülnek az éghajlatváltozás, a biológiai sokféleség csökkenése és az élelmiszer-ellátás bizonytalansága miatt, és amelyeket gyengítenek a növekvő adósság, valamint az új és az elfeledett humanitárius válságok és konfliktusok, amelyek növekvő egyenlőtlenséget és szegénységet idéznek elő; kéri, hogy az EFA-t kössék feltételekhez abban az esetben, ha bizonyíték van az emberi jogok megsértésére, valamint hogy ellenőrizzék a vele kapcsolatos korrupciót és adókijátszást;
51.	szorosabb koordinációra szólít fel a Bizottság, az EKSZ és az uniós küldöttségek között, hogy megkönnyítsék az érintett helyi szereplőkkel folytatott megbeszéléseket és együttműködést a fejlesztéshatékonysági célkitűzéseknek leginkább megfelelő projektek azonosítása érdekében;
52.	megjegyzi, hogy a helyi, nem kormányzati szereplők megfelelő helyzetben lévő partnerek ahhoz, hogy uniós segítséget nyújtsanak a rászorulóknak, különösen a távoli területeken; kiemeli, hogy az e szervezetekkel való megerősített uniós együttműködés felgyorsíthatja a fejlesztési együttműködés hatékonyságát;
A 2021. évi mentesítés nyomon követése
53.	a Bizottság 2021. évi mentesítésre vonatkozó nyomonkövetési jelentése alapján megjegyzi, hogy folyamatban van a külső fellépések kontrolljainak digitalizálása a vállalati gyakorlatok és eszközök elfogadása érdekében, és hogy a vállalati e-auditra való közelgő átállás elő fogja segíteni az auditok és ellenőrzések megállapításainak szisztematikusabb és integráltabb nyomon követését, elősegítve ezáltal a holisztikusabb nyomonkövetési folyamatot;
54.	megjegyzi, hogy 2023-ban újraindultak az ENSZ személyzetével közös képzések, és a Bizottság megállapodott az ENSZ-szel abban, hogy közös technikai csoportokat hoz létre az ellenőrzési és kontrollmechanizmusokkal kapcsolatos kérdések rendszeres megvitatására, valamint hogy a Bizottság továbbra is lépéseket fog tenni annak érdekében, hogy gyakorlati és hosszú távú megoldásokat találjon ezekre a kérdésekre;
[bookmark: _GoBack]55.	megjegyzi, hogy 2022-ben a DG INTPA értékelte 20 olyan globálisan működő nemzetközi szervezet által végrehajtott intézkedések kiadásainak ellenőrzése során tett rendszerszintű megállapításokat, amelyek ellenőrzési feladatainak kezelése központosított, és hogy 2023 januárjában megosztotta megállapításait, valamint a javasolt kockázatcsökkentő intézkedéseket az illetékes központbeli és küldöttségbeli munkatársakkal;
56.	megjegyzi, hogy a Bizottság és partnerintézményei (ideértve a fejlesztésfinanszírozási intézményeket és a fejlesztési ügynökségeket is) aktívan együttműködnek a helyi magánszektorbeli szervezetekkel annak érdekében, hogy megvitassák a kihívásokat és a finanszírozáshoz való hozzáférés pénzügyi eszközök – például vegyes finanszírozási műveletek – révén történő javításának lehetőségeit, és hogy a szakpolitikai párbeszéd a partnerországokkal partnerségben zajlik az EU küldöttségein és a nemzeti beruházási fórumokon keresztül; hangsúlyozza a magánszektor mozgósításának fontosságát a fejlesztésfinanszírozási hiány megszüntetése és a fenntartható fejlődési célok elérése érdekében;
57.	üdvözli a Global Gateway stratégiát mint a globális kihívásokra adott összehangolt uniós választ; úgy véli, hogy az új geostratégiai kihívások idején az Unió kül- és biztonságpolitikai és fejlesztési együttműködési szereplőinek jobban össze kell hangolniuk tevékenységüket annak érdekében, hogy az Unió jelenlétét és láthatóságát világszerte növeljék a partnerországokban nemzeti értéket teremtő kemény és puha infrastrukturális beruházások révén, a magánszektorral és a fejlesztési finanszírozó intézményekkel való együttműködés révén, összhangban a fenntartható fejlődési célokkal;
58.	emlékeztet arra, hogy a globális válságok mind az országokon belül, mind az országok között egyenlőtlenségeket teremtettek és fokozták azokat, aláásva a társadalmi kohéziót, és ezzel összefüggésben üdvözli az egyenlőtlenségi mutató (I-Marker) kidolgozását, amely megbízható jelentéstételi és teljesítményértékelési rendszert hoz létre valamennyi beavatkozásnak az egyenlőtlenségek csökkentéséhez való hozzájárulásáról;
59.	megismétli a Számvevőszék által a Bizottságnak tett ajánlásokat:
a)	annak ellenőrzése, hogy a lezárt EFA-k számviteli egyenlegeit időben elszámolták-e;
b)	annak ellenőrzése, hogy az előfinanszírozást és a számlákat időben elszámolták-e az éves beszámolóban;
c)	intézkedés az uniós külképviseletek kontrollrendszereinek javítása érdekében az előfinanszírozás elszámolása terén;
d)	emlékeztetés a héaszabályok betartásának és a megfelelő ellenőrzések elvégzésének kötelezettségére;
e)	az előzetes kontrollok megerősítése a kiadások elfogadása előtt;
f)	a fennmaradó hibaarányra vonatkozó módszertan javítása és megfelelő alkalmazásának ellenőrzése.

